Priekšlikums PADOMES LĒMUMS ar ko groza Lēmumu 2007/659/EK attiecībā uz tā piemērošanas laikposmu un gada kvotu, kam piemēro samazinātu akcīzes nodokļa likmi /* COM/2011/0577 galīgā redakcija - 2011/0248 (CNS) */





PASKAIDROJUMA RAKSTS 1. PRIEKŠLIKUMA KONTEKSTS Ar Līguma par Eiropas Savienības darbību (LESD) 349. pantu, kas ir piemērojams attālākajiem reģioniem, pie kuriem pieder četri Francijas aizjūras departamenti, paredzēts, ka, ņemot vērā attālāko reģionu strukturālo sociālo un ekonomisko stāvokli, ko vēl vairāk apgrūtina tādi faktori kā attālums, tas, ka tās ir salas, maza teritorija, sarežģīts reljefs un klimats, tautsaimniecības atkarība no dažiem ražojumiem, un tas, ka šie faktori, nemainoties un cits citu papildinot, nopietni kavē minēto reģionu attīstību, Padome pēc Komisijas priekšlikuma un pēc apspriešanās ar Eiropas Parlamentu paredz īpašus pasākumus, lai izstrādātu nosacījumus līgumu piemērošanai minētajiem reģioniem, tostarp kopēju politiku. Šie īpašie pasākumi attiecas jo sevišķi uz nodokļu politiku. Padome, ņemot vērā attālāko reģionu īpatnības un grūtības un neietekmējot Savienības tiesiskā regulējuma integritāti un saskanību, tostarp iekšējo tirgu un kopējo politiku, pieņem pirmajā daļā minētos pasākumus. Ar Padomes 2007. gada 9. oktobra Lēmumu 2007/659/EK, kas pieņemts, pamatojoties uz EK līguma 299. panta (tagad LESD 349. pants) 2. punktu, Francijai ir atļauts savā kontinentālajā teritorijā tās aizjūras departamentos ražotajam “tradicionālajam” rumam piemērot akcīzes nodokļa likmi, kas ir zemāka par parasto likmi alkoholam, kura paredzēta Direktīvā 92/84/EEK, bet kas nedrīkst būt zemāka par 50 % no valsts parastās akcīzes nodokļa likmes alkoholam. Samazinātā akcīzes nodokļa likme ir noteikta ikgadējai kvotai, kuras apjoms nepārsniedz 108 000 hl tīra spirta. Šīs atkāpes termiņš beidzas 2012. gada 31. decembrī. Francija saskaņā ar Lēmuma 2007/659/EK 4. pantu 2010. gada 29. jūnijā iesniedza Komisijai ,iepriekš minētajā lēmumā paredzēto ziņojumu. Ziņojumā ietilpst divi lūgumi. Francijas iestādes lūdz, pirmkārt, palielināt ikgadējās kvotas apmēru no 108 000 hektolitriem līdz 125 000 hektolitriem tīra spirta (hl t. sp.), lai pielāgotu kvotu, ņemot vērā Savienības ruma tirgus attīstību. Tās lūdz, otrkārt, par vienu gadu jeb līdz 2013. gada 31. decembrim pagarināt Lēmuma 2007/659/EK piemērošanas laikposmu, lai šā laikposma beigas sakristu ar tā lēmuma piemērošanas laikposma beigām, kuru Komisija 2007. gada 27. jūnijā pieņēma valsts atbalsta jomā un attiecībā uz to pašu lietu (valsts atbalsts Nr. N 530/2006). 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS Neatkarīgu ekspertu atzinums nav bijis vajadzīgs, un ietekmes novērtējums nav veikts. Tomēr Francijas iestāžu sniegtie statistikas dati par tirdzniecībā laistajiem ruma daudzumiem tika rūpīgi pārbaudīti. Tirdzniecībā laistā ruma daudzumu sadalījums pa gadiem ir šāds. Ruma tirgus dinamika Eiropas tirgū Gadi || Kopā || Trešo valstu rums || Aizjūras departamentu (DOM) rums || % DOM 1986 || 313 459 || 152 252 || 161 207 || 51 % 1987 || 300 152 || 158 117 || 142 035 || 47 % 1988 || 252 877 || 130 976 || 121 901 || 48 % 1989 || 293 462 || 161 485 || 131 977 || 45 % 1990 || 368 913 || 227 975 || 140 938 || 38 % 1991 || 336 252 || 221 861 || 114 391 || 34 % 1992 || 332 145 || 223 522 || 108 623 || 33 % 1993 || 322 743 || 231 059 || 91 684 || 28 % 1994 || 357 936 || 253 215 || 104 721 || 29 % 1995 || 284 178 || 184 835 || 99 343 || 35 % 1996 || 359 295 || 249 239 || 110 056 || 31 % 1997 || 453 050 || 354 858 || 98 192 || 22 % 1998 || 500 295 || 395 031 || 105 264 || 21 % 1999 || 567 449 || 428 790 || 138 659 || 24 % 2000 || 645 237 || 495 625 || 149 612 || 23 % 2001 || 695 033 || 534 316 || 160 717 || 23 % 2002 || 734 249 || 557 458 || 176 791 || 24 % 2003 || 880 653 || 713 535 || 167 118 || 19 % 2004 || 727 772 || 569 278 || 158 494 || 22 % 2005 || 726 876 || 571 317 || 155 559 || 21 % 2006 || 791 542 || 626 157 || 165 385 || 21 % 2007 || 785 695 || 608 449 || 177 246 || 23 % 2008 || 851 748 || 657 725 || 194 023 || 23 % Avots: Eurostat Ruma tirdzniecības dinamika kontinentālajā Francijā (hektolitros tīra spirta) || Tirdzniecībā piedāvātais rums ar „samazinātu akcīzes nodokļa likmi” || Ārpuskvotas rums || Trešo valstu izcelsmes rums || Kopā 2010 || 105 700 || 40 600 || 20 000 || 166 300 2009 || 102 400 || 32 400 || || 2008 || 99 500 || 33 000 || || 2007 || 96 100 || 33 500 || || 2006 || 90 000 || 33 500 || || 2005 || 90 000 || 35 500 || 5500 || 131 000 2004 || 87 900 || 30 800 || || 2003 || 86 400 || 26 200 || || 2002 || 86 900 || 37 000 || || 2001 || 86 200 || 26 500 || || 2000 || 78 300 || 30 000 || 1000 || 109 300 No šiem Francijas iestāžu sniegtajiem datiem izriet, ka tirdzniecībā piedāvātā tā sauktā tradicionālā ruma daudzumi, uz kuriem attiecina samazināto akcīzes nodokļa likmi, kopš Lēmuma 2007/659/EK pieņemšanas ir palielinājušies. Tie no 96 100 hl t. sp. 2007. gadā pieauguši līdz 105 700 hl t. sp. 2010. gadā jeb par 3,2 % gadā. Ja šis pieaugums turpināsies ar tādu pašu dinamiku, tirdzniecībā piedāvātā tradicionālā ruma daudzumiem jābūt aptuveni 109 100 hl t. sp. 2011. gadā, 112 600 hl t. sp. 2012. gadā un 116 200 hl t. sp. 2013. gadā, tādējādi pārsniedzot ar Lēmumu 2007/659/EK paredzēto kvotu — 108 000 hl t. sp. Šāds ruma patēriņa pieaugums Savienības tirgū konstatēts jau kopš 2005. gada. Tirdzniecībā piedāvātais trešo valstu izcelsmes rums Francijas tirgū ieņem niecīgu vietu salīdzinājumā ar to, kādu tas ieņem Savienības tirgū. Tomēr jāatzīmē, ka tā daļa pieaug: 2000. gadā 1 %, 2005. gadā 4,2 %, bet 2010. gadā 12 %. Jaunākie dati liecina, ka Savienības mērogā tirgū piedāvā 77 % trešo valstu izcelsmes ruma, bet tikai 23 % DOM izcelsmes ruma. 3. PRIEKŠLIKUMA JURIDISKIE ASPEKTI Ierosināto pasākumu kopsavilkums Ņemot vērā konstatētos faktus, 108 000 hektolitru tīrā spirtā izteiktā kvota ir jāpielāgo. Ar Lēmumu 2007/659/EK paredzēto 108 000 hl t. sp. kvotu ierosināts palielināt līdz 120 000 hl t. sp. Pamatojoties uz tirdzniecībā piedāvātā ruma daudzumu pieaugumu par 3,2 % no 2007. gada līdz 2010. gadam, tirgū piedāvātā ruma daudzums 2013. gadā būtu 116 200 hl t. sp. Kvotas palielināšana līdz 120 000 hl t. sp. ļautu to pielāgot, un tirgū piedāvātā ruma ikgadējā daudzuma pieaugums tad būtu 4,3 % jeb nedaudz vairāk nekā konstatētais 3,2 % pieaugums 2007. –2010. gada laikposmā. Par vienu gadu jāpagarina Lēmuma 2007/659/EK piemērošanas laikposms, lai šā laikposma beigas sakristu ar tā lēmuma piemērošanas laikposma beigām, kuru Komisija 2007. gada 27. jūnijā pieņēma valsts atbalsta jomā un attiecībā uz to pašu lietu (valsts atbalsts Nr. N 530/2006). Juridiskais pamats LESD 349. pants. Subsidiaritātes princips Vienīgi Padomei ir pilnvaras, pamatojoties uz LESD 349. pantu, pieņemt īpašus pasākumus par labu attālākajiem reģioniem, pielāgojot līgumu, tostarp kopējo politikas virzienu, piemērošanu šiem reģioniem, ņemot vērā pastāvīgus nelabvēlīgus faktorus, kas ietekmē attālāko reģionu ekonomikas un sociālo situāciju. Līdz ar to priekšlikums atbilst subsidiaritātes principam. Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Ar priekšlikumu paredzēts pielāgot Lēmumu 2007/659/EK tikai tiktāl, cik šis grozījums ir vajadzīgs. Ruma jaunā ikgadējā kvota, uz kuru var attiecināt samazināto akcīzes nodokļa likmi, tika aprēķināta, ņemot vērā tirgū piedāvātā ruma daudzumu dinamiku 2007. –2010. gada laikposmā. || Lēmuma 2007/659/EK piemērošanas laikposma pagarināšana par vienu gadu jeb līdz 2013. gada 31. decembrim ir pamatota, ņemot vērā konstatētos faktus, un tās mērķis ir panākt, lai šā laikposma beigas sakristu ar tā lēmuma piemērošanas laikposma beigām, kuru Komisija 2007. gada 27. jūnijā pieņēma valsts atbalsta jomā un attiecībā uz to pašu lietu (valsts atbalsts Nr. N 530/2006). Juridisko instrumentu izvēle Ierosinātais juridiskais instruments: Padomes lēmums. Citi instrumenti nebūtu piemēroti šāda iemesla dēļ. Grozāmais tiesību akts arī ir Padomes lēmums, kas pieņemts, balstoties uz to pašu juridisko pamatu (tolaik: EK līguma 299. panta 2. punkts). 4. IETEKME UZ BUDŽETU Priekšlikums neietekmē Eiropas Savienības budžetu. 2011/0248 (CNS) Priekšlikums PADOMES LĒMUMS ar ko groza Lēmumu 2007/659/EK attiecībā uz tā piemērošanas laikposmu un gada kvotu, kam piemēro samazinātu akcīzes nodokļa likmi EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 349. pantu, ņemot vērā Eiropas Komisijas priekšlikumu, pēc leģislatīvā akta projekta nosūtīšanas valstu parlamentiem, ņemot vērā Eiropas Parlamenta atzinumu[1], pieņemot lēmumu saskaņā ar īpašu likumdošanas procedūru, tā kā: (1) Ar Padomes 2007. gada 9. oktobra Lēmumu 2007/659/EK, ar kuru Francijai atļauj piemērot samazinātu akcīzes nodokļa likmi aizjūras departamentos ražotam „tradicionālajam” rumam un ar kuru atceļ Lēmumu 2002/166[2], Francijas iestādēm ir atļauts savā kontinentālajā teritorijā tās aizjūras departamentos ražotajam “tradicionālajam” rumam piemērot akcīzes nodokļa likmi, kas var būt zemāka par parasto likmi, kura paredzēta Direktīvā 92/84/EEK, bet kas nedrīkst būt zemāka par 50 % no valsts parastās akcīzes nodokļa likmes alkoholam. „Tradicionālais” rums, kam piemēro samazināto akcīzes nodokļa likmi, nu ir definēts II pielikuma 1. punkta f) apakšpunktā 2008. gada 15. janvāra Regulā (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89. Samazinātā akcīzes nodokļa likme ir noteikta ikgadējai kvotai, kuras apjoms nepārsniedz 108 000 hl tīra spirta. Šīs atkāpes termiņš beidzas 2012. gada 31. decembrī. (2) Francija saskaņā ar Lēmuma 2007/659/EK 4. pantu 2010. gada 29. jūnijā iesniedza Komisijai iepriekš minētajā lēmumā paredzēto ziņojumu. Ziņojumā ietilpst divi lūgumi. Francijas iestādes lūdz, pirmkārt, palielināt ikgadējās kvotas apmēru no 108 000 hektolitriem līdz 125 000 hektolitriem tīra spirta (hl t. sp.), lai pielāgotu kvotu, kā paredz šis noteikums, ņemot vērā Savienības ruma tirgus attīstību. Tās lūdz, otrkārt, par vienu gadu jeb līdz 2013. gada 31. decembrim pagarināt Lēmuma 2007/659/EK piemērošanas laikposmu, lai šā laikposma beigas sakristu ar tā lēmuma piemērošanas laikposma beigām, kuru Komisija 2007. gada 27. jūnijā pieņēma valsts atbalsta jomā un attiecībā uz to pašu lietu (valsts atbalsts Nr. N 530/2006). (3) No Francijas iestāžu iesniegtajiem datiem izriet, ka kopš Lēmuma 2007/659/EK pieņemšanas tirdzniecībā piedāvātā tradicionālā ruma daudzumi no 96 100 hl t. sp. 2007. gadā ir pieauguši līdz 105 700 hl t. sp. 2010. gadā jeb par 3,2 % gadā. Ja šis pieaugums turpinās ar tādu pašu dinamiku, tirdzniecībā piedāvātā tradicionālā ruma daudzumiem jābūt aptuveni 109 100 hl t. sp. 2011. gadā, 112 600 hl t. sp. 2012. gadā un 116 200 hl t. sp. 2013. gadā, tādējādi pārsniedzot ar Lēmuma 2007/659/EK paredzēto kvotu — 108 000 hl t. sp. Ar Lēmumu 2007/659/EK paredzēto 108 000 hl t. sp. kvotu ierosināts palielināt līdz 120 000 hl t. sp. Kvotas palielināšana līdz šādam daudzumam ļautu to pielāgot, un tirgū piedāvātā ruma ikgadējā daudzuma pieaugums tad būtu 4,3 % jeb nedaudz vairāk nekā konstatētais 3,2 % pieaugums 2007. –2010. gadā. (4) Ņemot vērā šo analīzi, ir pamatoti arī Lēmuma 2007/659/EK piemērošanas laikposmu pagarināt par vienu gadu, lai šā laikposma beigas sakristu ar tā iepriekš minētā lēmuma piemērošanas laikposma beigām, kurš pieņemts valsts atbalsta jomā, IR PIEŅĒMUSI ŠO LĒMUMU. 1. pants Lēmumu 2007/659/EK groza šādi: 1) nosaukumu aizstāj ar šādu nosaukumu: „Padomes 2007. gada 9. oktobra Lēmums, ar kuru Francijai atļauj piemērot samazinātu akcīzes nodokļa likmi Gvadelupā, Gvijānā, Reinjonā, vai Martinikā ražotam “tradicionālajam” rumam”; 2) lēmuma 1. pantu aizstāj ar šādu: „Atkāpjoties no Līguma 90. panta, Francijai ir atļauts savā kontinentālajā teritorijā Gvadelupā, Gvijānā, Reinjonā, vai Martinikā ražotam „tradicionālajam” rumam piemērot akcīzes nodokļa likmi, kas ir zemāka par parasto likmi alkoholam, kura noteikta Direktīvas 92/84/EEK 3. pantā.”; 3) lēmuma 2. pantu aizstāj ar šādu pantu: „Atkāpe, kas noteikta 1. pantā, attiecas tikai uz tādu rumu, kurš definēts II pielikuma 1. punkta f) apakšpunktā 2008. gada 15. janvāra Regulā (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89[3] un kurš ražots Gvadelupā, Gvijānā, Reinjonā, vai Martinikā no ražošanas vietā ievāktām cukurniedrēm, kurā gaistošo vielu daudzums (izņemot etilspirtu un metilspirtu) ir 225 grami vai vairāk uz hektolitru 100 % spirta un faktiskā spirta koncentrācija ir 40 tilpumprocenti vai vairāk.”; 4) lēmuma 3. panta 1. punktu aizstāj ar šādu: „1. Samazinātā akcīzes nodokļa likme, kas piemērojama 2. pantā minētajam produktam, ir noteikta ikgadējai kvotai, kuras apjoms ir 108 000 hl tīra spirta, laikposmam līdz 2010. gada 31. decembrim. Laikposmam no 2011. gada 1. janvāra līdz 2013. gada 31. decembrim šī ikgadējā kvota ir 120 000 hektolitri.”; 5) lēmuma 5. pantā 2012. gada 31. decembri aizstāj ar 2013. gada 31. decembri. 2. pants Šis lēmums ir adresēts Francijas Republikai. Briselē, […] Padomes vārdā — priekšsēdētājs [1] OV C […], […], […]. lpp. [2] OV L 270, 13.10.2007., 12. lpp. [3] OV L 39, 13.2.2008., 16. lpp.